
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010.05.06. napján tartott elnökségi üléséről. 

Az ülés helye:
Dunakiliti 


Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 
Az ülés napirendje:

1. Megyei Jelölő Bizottság tájékoztató jelentésének ismertetése a jelölés folyamatáról

· Kovács István elnök

2. 2010. 05. 26-i Tisztújító Közgyűlés előkészítése

· Elnökség

3. Tájékoztató a Magyar Mérnöki Kamara 2010. 05. 15-i Küldöttgyűlésének megkapott anyagáról

· Új Alapszabály - tervezet megvitatása

Dr. Bakos Ágnes titkár, Szabó Péter alelnök

4. Aktuális Megyei Mérnöki Kamarai kérdések megbeszélése.

· Pártoló tagok felvételi kérelmének elbírálása

Csejtei György elnökségi tag
· Tájékoztató a MU Konferencián megjelent közleményről, ezzel kapcsolatos megyei kamarai lépések megbeszélése
Bartal György elnökségi tag

· Adó 1% megyei napilapban történő hirdetése. 

Kovács István elnök

5. Tagfelvételek, engedélyek, fellebbezések. 

Dr. Bakos Ágnes titkár

6. Egyebek.

1. Megyei Jelölő Bizottság tájékoztató jelentésének ismertetése a jelölés folyamatáról

Kovács István elnök

Kovács István:

A jelölési folyamatról annyit, hogy csúszásban van a Jelölő Bizottság. A jelöltek 2/3 része küldte vissza a jelentkezéseket. A Jelölő Bizottság feladata egy összefoglaló ismertetés a jelöltekről. Lélek József ígérete szerint ez a jövő hét végére elkészül. 
2. 2010. 05. 26-i Tisztújító Közgyűlés előkészítése

Elnökség

Kovács István:
A közgyűlési meghívókat kedden postára kell adni. Meghívó szövegét hétfőn véglegesíteni kell.

Ebben az évben a kamara örökös tag címet nem adományoz. 
A jelöltek listáján fel kell tüntetni, hogy a jelöltek mérnöki és kamarai tevékenységéről szóló rövid ismertetés a Győr-Moson-Sopron Megyei Kamarában (9023 Győr, Csaba utca 16.) megtekinthető és a taggyűlés regisztrációjánál kiosztásra kerül.
Szavazatszámláló bizottság elnökének Szabó Csabát javasolom. 

A forgatókönyvet az elnökség részletesen megtárgyalta és elfogadta. 
3. Tájékoztató a Magyar Mérnöki Kamara 2010. 05. 15-i Küldöttgyűlésének megkapott anyagáról

Új Alapszabály - tervezet megvitatása

Dr. Bakos Ágnes titkár, Szabó Péter alelnök

dr. Bakos Ágnes:
A Magyar Mérnöki Kamara Alapszabály tervezete szakít a korábbi hagyományokkal és nem a jogszabály szövegét ismételi, hanem a jogszabály által lehetővé tett keretekben egyedi szabályozást tartalmaz. A tervezet szerinti szabályozással nem minden részben értek egyet – például azzal a szabályozással, hogy a területi kamara tagja egyben az országos kamara tagja is – ugyanakkor az elgondolást és a szerkezetet mintának javasolom a területi kamarai szabályzatunk kidolgozásánál. Ez azt jelenti, hogy az Alapszabályunkat nem egyes részeiben kellene módosítgatni, hanem a jelenlegi Alapszabály hatályon kívül helyezésével egy új és korszerű Alapszabály megalkotását javasolom. Erre a munkára azonban kevés a most meghirdetendő közgyűlésig hátralévő idő. Javasolom, hogy a megválasztandó Elnökség kiemelten kezelje az Alapszabály kidolgozásának feladatát. 
4. Aktuális Megyei Mérnöki Kamarai kérdések megbeszélése.

Pártoló tagok felvételi kérelmének elbírálása

Csejtei György elnökségi tag
Csejtei György:

Az április elnökségi ülésen döntött az elnökség a Sopron és Környéke Víz- és Csatornamű Zrt. pártoló tagi kérelméről. Időközben megkeresésemre a PANNONVÍZ Zrt. is kérte pártoló tagként történő felvételét. Mindkét esetben elkészítettem a pártoló tagokkal kötendő megállapodások tervezetét és kérem a megállapodások jóváhagyását és a szükséges döntések meghozatalát. 

21/2010. (V.06.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége egyhangú határozattal döntött a Sopron és Környéke Víz- és Csatornamű Zrt. pártoló tagként történő felvételéről és jóváhagyta a pártoló taggal kötendő megállapodás tervezetét, egyidejűleg felhatalmazta a Győr-Moson-Sopron Megyei Mérnöki Kamara Elnökét a megállapodás aláírására.
22/2010. (V.06.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége egyhangú határozattal döntött a PANNONVÍZ Zrt. pártoló tagként történő felvételéről és jóváhagyta a pártoló taggal kötendő megállapodás tervezetét, egyidejűleg felhatalmazta a Győr-Moson-Sopron Megyei Mérnöki Kamara Elnökét a megállapodás aláírására.
Tájékoztató a MU Konferencián megjelent közleményről, ezzel kapcsolatos megyei kamarai lépések megbeszélése
Bartal György elnökségi tag
Bartal György:

Múlt héten volt egy konferencia a Mérnök Újsággal kapcsolatban. Több vita zajlott, több főhatóság részvételével. Három témakör hangzott el. Az egyik Magyarország EU-hoz történő felzárkóztatása. A másik a közbeszerzési eljárások területén végrehajtandó változások a korrupció csökkentése érdekében. Továbbá szó volt a kis- és középvállalkozásokról és a szabványokról. 
Felkértek minden területi kamarát, hogy keressék fel a helyi parlamenti képviselőket mindezek képviseletére. Kérés volt, hogy sajtótájékoztatót tartson minden megye ezekben a kérdésekben. A sajtótájékoztató tegnap megtörtént. 
Adó 1% megyei napilapban történő hirdetése. 

Kovács István elnök

Kovács István:

Az adó 1%-a gesztus lehetne a tartószerkezeti tagozatnak. Nem lenne rossz, ha ebből valami bevétele lenne a kamarának. Javasolnám a Kisalföld című napilapban keretes hirdetés megjelentetését. 
Koch Péter:

Hatékonysága mínuszban lesz, de a gesztus miatt javasolom. 

Bogár Zsolt:


Nem lenne célszerűbb a hirdetésre fordítandó összeget inkább támogatásként odaadni?

Kovács István:


Szavazásra teszem fel a kérdést.

23/2010. (V.06.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége elvetette azt a javaslatot, hogy hirdetést jelentessen meg a Kamara az adó 1%-ának a tartószerkezeti tagozatot érintő szabvány-fordítási feladatokra történő felajánlásával kapcsolatban és nem támogatja ezt a tevékenységet a hirdetési költség alapítványi célra történő utalásával sem. 
5. Tagfelvételek, engedélyek, fellebbezések. 

Dr. Bakos Ágnes titkár
Dr. Bakos Ágnes titkár ismertette a tagfelvételi, ill. az engedély-kérelmeket.

Az elnökség az alábbi egyhangú határozatokat hozta a kérelmek teljesítéséről.

24/2010. (V.06.) GYMSMMK Elnökségi határozat

Az elnökség 2 fő felvételéről döntött. Az új tagok: Péczy Lóránt és Rences Anikó.

25/2010. (V.06.) GYMSMMK Elnökségi határozat

Jogosultság ügyében előterjesztett kérelmek:

Meghosszabbítások:

Dr. Tóth Péter: 
G-T (Épületgépész tervezés)

Domokos Lajos: 
T-T (Tartószerkezeti tervezés)

Nagy József: 
T-T (Tartószerkezeti tervezés)

Szabó Ádám: 
VZ-T (Vízimérnöki tervezés)

Réder Tibor: 
KÉ-T (Közlekedési építmények tervezés)


K1d-1 (Településrendezési közlekedési tervezés)

Dr. Molnár Viktor: 
T-Th-T (Hídszerkezet tervezésére kiterjesztett tartószerkezeti tervezés)


SZÉS-1-Th (Hídszerkezeti tartószerkezeti szakértés)


SZÉM-1-KÉ (Közlekedési /építőmérnöki/ szakértés)

Kovács Tibor: 
VZ-T (Vízimérnöki tervezés)


SZVV (Vízgazdálkodási szakterületre szakértés)

Lőrincz Ferenc: 
Mb1-SZ (Állattenyésztés technológiája és eszközeinek biztonsága szakértés)


Mb5-SZ (Emelőgép technológiája és eszközeinek biztonsága szakértés)


Mb9-SZ (Feldolgozóipari tevékenység technológiája és eszközeinek biztonsága szakértés)


Mb17-SZ (Növénytermesztés technológiája és eszközeinek biztonsága szakértés)

Rences Anikó: 
SZKV-1 (Hulladékgazdálkodás szakértés)


SZKV-2 (Levegőtisztaság-védelem szakértés)


SZKV-3 (Víz-és földtani közeg védelem szakértés)


SZKV-4 (Zaj- és rezgésvédelem szakértés)

Továbbképzési kötelezettségből hiányzik. Ha megvan, utána megújítható:

Ferenczi Huba: 
G-korlátozott (Épületgépész korlátozott tervezés)

Ramecz Árpád: 
G-korlátozott (Épületgépész korlátozott tervezés)

Új engedélyek:

Bukovics Ádám: 
T-T (Tartószerkezeti tervezés)

Dr. Kegyes Csaba: 
T-T (Tartószerkezeti tervezés)

Új engedély (megadható, ha a jogosultsági vizsgát megszerzi!)

Rences Anikó: 
KB-T (Környezetmérnöki tervezés)

Bejelentés →igazolás kiadás:

Horváth Ferenc: 
BB (Beruházáslebonyolító tevékenység-bejelentésről igazolás)

Elutasítás

Szabó Tamás: 
BB (Beruházáslebonyolító tevékenység) bejelentés-kérelme elutasítva, mivel kérelmező nem rendelkezik 5 év szakmai gyakorlattal.
6. Egyebek.

Kovács István Elnök megköszönte az Elnökségnek a közreműködést. Csejtei György pedig köszönetet mondott Kovács Istvánnak az elnöki megbízás keretében kifejtett tevékenységéért. 

- kmf. -


  / Dr. Bakos Ágnes/





   / Kovács István /

